ქუჩუქქოი (არჰავის რაიონი)

ქუჩუქქოი () — სოფელი არჰავის რაიონში, ართვინის პროვინცია, თურქეთი. მდებარეობს რაიონის ცენტრ არჰავიდან 13 კილომეტრში. 2020 წლის მონაცემებით სოფელში 71 ადამიანი ცხოვრობს.

ისტორია
სოფელ ქუჩუქქოის  ძველი სახელია ცხულეთი.İrfan Aleksiva - İsmail Bucaklişi, Svacoxo - Laz Yer Adları Sözlüğü, İstanbul, 2009,  s. 75, ISBN  978-605-89094-0-3 ეს ტოპონიმი უნდა წარმოშობილიყო ლაზურში მსხლის აღმნიშვნელი სიტყვისგან „მცხული“ (მცხული), რომელიც შემდგომ გადაიქცა „მცხულეთად“ (მცხულეთი). მცხულეთი ნიშნავს „მსხლის ადგილს".Taner Artvinli, Artvin Yer Adları Sözlüğü, İstanbul, 2013, s. 245, ISBN 978-605-5708-85-6. თურქულში ის შევიდა როგორც „სუჰულეთი“. შესაბამისად, 1928 წლის ოსმალურ სოფლების სიაში ის მოიხსენიება როგორც სუჰულეთი (سهولت).Son Teşkilat-i Mülkiyede Köylerimizin Adları (Osmanlıca), İstanbul, 1928, s. 621.

სოფელი ცხულეთი მდებარეობს ლაზეთის რეგიონში, რომელიც ანტიკურ ხანაში კოლხეთის სამეფოს საზღვრებში შედიოდა. ოსმალებმა, ტრაპიზონის იმპერიის დამხობის შემდეგ, 1547 წელს ეს რეგიონიც სრულად დაიპყრეს.,,კოლხური (მეგრულ-ლაზური) ენა", (Hazırlayanlar) Rusudan Amirecibi-Mullen (editör), Nana Danelia, İnga Gundua,  Tiflis, 2006, s. 22.  ISBN 99940-61-43-7 ეს დასახლება არ მოიხსენიება 1876 წლის ტრაპიზონის ვილაეთის წლიურში.

პირველი მსოფლიო ომის პერიოდში რუსეთის მმართველობის ქვეშ მყოფი სოფელი ცხულეთი, 1928 წლის ოსმალური სოფლების სიის მიხედვით, რიზეს ვილაეთის ხოფის რაიონის არჰავის თემს ეკუთვნოდა.Son Teşkilat-i Mülkiyede Köylerimizin Adları (Osmanlıca), İstanbul, 1928, s. 621.
1935 წლის საყოველთაო აღწერის დროს ის ჩორუჰის ვილაეთში იგივე ადმინისტრაციულ მდგომარეობას ინარჩუნებდა და მისი მოსახლეობა 214 ადამიანისგან შედგებოდა. ამ დროისთვის ჩორუჰის ვილაეთმა ჩაანაცვლა ართვინისა და რიზეს ვილაეთები.1935 Genel Nüfus Sayımı, İstanbul, 1937, s. 340. რადგან ცხულეთი ან სუჰულეთი არ იყო თურქული სახელწოდება, სოფლის სახელი 1959 წელს  შეიცვალა და ეწოდა ქუჩუქქოი.Köylerimiz, (Yayımlayan) İçişleri Bakanlığı, Ankara, 1968, s. 755. 1965 წლის საყოველთაო აღწერის დროს ქუჩუქქოის მოსახლეობა შედგებოდა 243 ადამიანისგან, რომელთაგან 93 ადამიანმა იცოდა კითხვა და წერა.

ქუჩუქქოიში, რომლის არქიტექტურული სტრუქტურაც შენარჩუნებულია, 2014 წელს იყო 5 ლაზური სახლი, 30 სერენდერი (საკუჭნაო) და 4 წყლის წისქვილი.

სქოლიო

კატეგორია:არჰავის რაიონის სოფლები
კატეგორია:ლაზური დასახლებები თურქეთში